THANI วิ่งคึก 4% รับโบรกฯอัพประมาณกำไรปี 62 โตแตะ 1.8 พันลบ. รับพอร์ตสินเชื่อขยายตัว
THANI วิ่งคึก 4% รับโบรกฯอัพประมาณกำไรปี 62 โตแตะ 1.8 พันลบ. รับพอร์ตสินเชื่อขยายตัว โดย ณ เวลา 7.25 บาท บวก 0.30 บาท หรือ 4.32% สูงสุดที่ระดับ 7.35 บาท ต่ำสุดที่ระดับ 7.10 บาท ด้วยมูลค่าการซื้อขาย 102.87 ล้านบาท
1 ก.พ. 2562

ผู้สื่อข่าวรายงานว่า ราคาหุ้น บริษัท ราชธานีลิสซิ่ง จำกัด (มหาชน) หรือ THANI ณ เวลา 7.25 บาท บวก 0.30 บาท หรือ 4.32% สูงสุดที่ระดับ 7.35 บาท ต่ำสุดที่ระดับ 7.10 บาท ด้วยมูลค่าการซื้อขาย 102.87 ล้านบาท

ด้าน บล.เอเชีย เวลท์ กำหนดคำแนะนำ “ซื้อ” ให้ราคาเป้าหมาย 10.40 บาท โดยคำนวณจาก PER เหมาะสมที่ 18 เท่า และประมาณการ EPS ปี 2562 ที่ 0.59 บาท ราคาเป้าหมายของให้อัพไซด์สูงถึง 49.6% เป็นโอกาสในการเก็บสะสม
นอกจากนี้ จากประเด็นความกังวลว่าธนาคารธนชาตจะขายหุ้น THANI หลังจากดีลการควบรวมธนาคาร ปัจจุบันยังไม่มีรายละเอียดที่ชัดเจนใดๆ ขณะที่ผู้บริหารดูไม่เป็นกังวลนักเนื่องจากโอกาสในการเติบโตของบริษัทยังแข็งแกร่งอยู่ ขณะที่รูปแบบการสนับสนุนจากธนาคารธนชาตส่วนใหญ่จะเป็นในเรื่องของ Back office มากกว่า เช่น IT เป็นต้น
อีกทั้ง ปรับสมมติฐาน Credit cost ปี 2562 ลง 15bps เป็น 80bps เนื่องจาก THANI มีแนวโน้มจะกลับสำรองทั่วไปปีนี้ อย่างไรก็ตาม ปรับลด Loan spread 10bps เป็น 4.5% ส่งผลให้ประมาณการอัตราส่วนต่างดอกเบี้ยสุทธิ (NIM) ปรับตัวลง 7bps เป็น 5.0% การปรับลด Loan spread ดังกล่าวเพื่อสะท้อนต้นทุนทางการเงินที่สูงขึ้น แต่อาจถูก Offset บางส่วนโดย Yield ที่ปรับตัวดีขึ้นเป็นผลจากสินเชื่อที่ยังขยายตัวแกร่งและการขยายพอร์ตรถบรรทุกเก่ามากขึ้น
นอกจากนี้ ยังคงประมาณการการเติบโตของสินเชื่อที่ 12% และอัตราส่วนค่าใช้จ่ายต่อรายได้รวม (Costto-income ratio) ที่ 19% โดยรวมแล้วเราปรับประมาณการกำไรสุทธิปี 2562 ขึ้นเล็กน้อย 2.1% เป็น 1,794 ล้านบาท